wickkiey/tamil-wikipedia-chunked huggingface dataset:
# ஏலம் (வணிகம்)

## ஏலமுறைகள்

### டச்சு ஏலமுறை

இந்த ஏலமுறை சற்று வித்தியாசமானது. இதை வணிகர்களே மக்களை கவரும்வகையில் பெரும்பாலும் மேற்கொள்வர். ஏலம் விடுபவர் ஒரு தொகையைச் சொல்வார், பிறகு அவரே ஏலத்தொகையைக் குறைத்துச் சொல்லியபடி வருவார். வாங்க விரும்பியவர்கள் அவர் அப்போது சொல்லும் விலைக்கு வாங்கலாம். இம்முறையில் பெரும்பாலும் பூக்கள், பழங்கள், காய்கள் போன்றவை ஏலம் விடப்படும்.
# ஏலம் (வணிகம்)

## ஏலமுறைகள்

### விக்ரி ஏலமுறை

இந்த ஏலமுறையானது *முத்திரையிடபட்ட இரண்டாவது விலை ஏலம்* என்றும் அழைக்கப்படுகிறது. 1893 முதல் இருந்து வந்துள்ளது. துவக்கத்தில் அஞ்சல் தலைகள் இம்முறையில் ஏலம்விடப்பட்டன. இந்த ஏலமுறையை 1996 ஆம் ஆண்டு பொருளியலுக்கு நோபல் பரிசு பெற்ற வில்லியம் விக்ரி பொருளாதார ரீதியாக விளக்கினார். இதனால் இந்த ஏலமுறை விக்ரி ஏலமுறை என்று பெயர்பெற்றது. இது மறைமுக ஏலமுறை ஆகும். முத்திரையிட்ட உறையில் ஏலத்தொகையை குறிப்பிட்டு ஏலதாரர்கள் அளிக்கவேண்டும். உச்சத் தொகை கோரியவருக்கு பொருள் வழங்கப்படும். ஆனால் அவர் கோரிய தோகையை அளிக்கத் தேவையில்லை. அவருக்கு அடுத்து கோரப்பட்ட குறைந்த தொகையை செலுத்தினால் போதும். நோபல் பரிசை வென்ற ஏல கோட்பாடு
# குரோமியம்(III) போரைடு

**குரோமியம்(III) போரைடு** (Chromium(III) boride ) என்பது CrB என்ற மூலக்கூற்று வாய்ப்பாடு கொண்டு ஒரு கனிம வேதியியல் சேர்மமாகும் . குரோமியத்தின் ஆறு நிலையான இரும போரைடுகளில் இதுவும் ஒன்றாகும். Cr<sub>2</sub>B, Cr<sub>5</sub>B<sub>3</sub>, Cr<sub>3</sub>B<sub>4</sub>, CrB<sub>2</sub>, மற்றும் CrB<sub>4</sub> ஆகியவையும் இதில் அடங்கும். பல பிற இடைநிலை உலோக போரைடுகளைப் போலவே, இதுவும் மிகவும் கடினமானது (21-23 கிகாபாசுக்கல்). அதிக வலிமையும் (690 மெகாபாசுக்கல் வளைக்கும் வலிமை), வெப்பம் மற்றும் மின்சாரத்தை நன்கு கடத்துகிறது. அதிக உருகுநிலை (~2100 °செல்சியசு) கொண்டுள்ளது.
# குரோமியம்(III) ஐதராக்சைடு

**குரோமியம்(III) ஐதராக்சைடு** *(Chromium(III) hydroxide)* என்பது Cr(OH)<sub>3</sub> என்ற மூலக்கூற்று வாய்ப்பாடு கொண்டு ஒரு கனிம வேதியியல் சேர்மமாகும் . இச்சேர்மம் நிறப்பூச்சாக, சாயமூன்றியாக மற்றும் வினையூக்கியாகக் கரிம வேதியியல் வினைகளில் பயன்படுத்தப்படுகிறது.  
குரோமியம்(III) ஐதராக்சைடு வரையறுக்கப்படாத கட்டமைப்பும் குறைந்த கரைதிறனும் கொண்ட பலபடியாகும். ஈரியல்பு கரைப்பானிலும் வலுவான காரங்கள் மற்றும் வலுவான அமிலங்கள் இரண்டிலும் கரைகிறது.
: காரத்தில்: <chem>Cr(OH)3 + OH- -> CrO2- + 2 H2O</chem>
: அமிலத்தில்: <chem>Cr(OH)3(OH2)3 + 3 H+ -> Cr(OH2)6^3+</chem>  
குரோமியம் உப்புக் கரைசலுடன் அமோனியம் ஐதராக்சைடு கரைசலைச் சேர்ப்பதன் மூலம் குரோமியம்(III) ஐதராக்சைடு பெருமளவில் தயாரிக்கப்படுகிறது.  
தூய Cr(OH)<sub>3</sub> 2020 ஆம் ஆண்டு வரை கனிம இனங்களில் இருப்பதாக அறியப்படவில்லை. இருப்பினும், ஆக்சி ஐதராக்சைடின் மூன்று இயற்கையான பலலுருவங்கள் அறியப்படுகின்றன: பிரேசுவெல்லைட், கிரிமால்டைட்டு மற்றும் கயனைட்டு என்பன இவ்வுருவங்களாகும்.
# நாத் வங்கி

**நாத் வங்கி** 1926ஆம் ஆண்டில் *சேத்ர நாத் தலால்* என்பவரால், அன்றைய பிரித்தானிய இந்தியாவின் நவ்காலியில், (தற்போதைய வங்காளதேசம்) தொடங்கப்பட்ட வங்கியாகும். இவ்வங்கியின் தலைமையகமும் மூன்று கிளைகளும் நவ்காலி மாவட்டத்திலும், ஒரு கிளை திப்பெரா மாவட்டத்தின் கோமிலாவிலும் இயங்கின. 1947இல் இந்தியப் பிரிவினையின் போது இம்மாவட்டங்கள் பாகிஸ்தான் நாட்டின் ஒரு பகுதியாக பிரிக்கப்பட்டது. இதனால் இவ்வங்கி தனது தலைமையகத்தை கல்கத்தாவிற்கு மாற்றியது.
# நாத் வங்கி

## கலைப்பு

இந்தியப் பிரிவினை காலகட்டத்தில் ஏற்பட்ட நிதிநிலைமையை சமாளிக்க முடியாமல் இந்திய வங்கிகள் தடுமாற்றம் கண்டன. 1949இல் நாத் வங்கி, இந்திய ரிசர்வ் வங்கியின் புதிய சில உத்தரவுகளை செயற்படுத்த வேண்டிய கட்டாயத்திற்கு உள்ளானது. இதனை சரிசெய்வதில் தோல்வியடைந்த இவ்வங்கி 1950 இல் கலைக்கப்பட்டது.
# குரோமியம்(IV) புளோரைடு

**குரோமியம்(IV) புளோரைடு** *(Chromium(IV) fluoride)* என்பது CrF4 என்ற மூலக்கூற்று வாய்ப்பாடு கொண்டு ஒரு கனிம வேதியியல் சேர்மமாகும்.  
தூளாக்கப்பட்ட குரோமியம் (III) குளோரைடில் 350 முதல் 500 <sup>0</sup> செ வெப்பநிலையில் புளோரின் வாயுவைச் செலுத்தும் போது குரோமியம்(IV) புளோரைடு மற்றும் குளோரின் ஐம்புளோரைடுகளின் கலவை உருவாகிறது. விளைபொருட்களைக் குளிர வைக்கும்போது குரோமியம்(IV) புளோரைடு மெருகுநெய் போன்ற பழுப்பு நிற மணிகளாக வீழ்படிவாகிறது.
# எர்க்குலிசு

**ஹேர்க்கியூலிசு** அல்லது **ஹேர்க்கியூலிஸ்** (Hercules) என்பவர் உரோமத் தொன்மவியலின் கதாநாயகர்களுள் ஒருவர் ஆவார். இவர் உரோமத் தொன்மவியற் கடவுளான ஜுபிட்டரின் மகன் ஆவார். வீரதீரச் செயல்களில் ஈடுபடுபவராகவும் அதீத பலம் கொண்ட ஒருவராகவும் இவர் விளங்குகின்றார். *ஹேர்கியூலசின் பன்னிரு வேலைகள்* (The Twelve Labors of Hercules) என்பது மிகவும் புகழ் பெற்ற உரோமத் தொன்மவியல் கதைகள் ஆகும்.
# 2022 பொதுநலவாய விளையாட்டுக்கள்

**2022 பொதுநலவாய விளையாட்டுக்கள்** (*2022 Commonwealth Games*, *XXII Commonwealth Games*), அல்லது பொதுவாக **பர்மிங்காம் 2022** (*Birmingham 2022*) என்பது 2022 சூலை 27 முதல் 2022 ஆகத்து 7 வரை இங்கிலாந்து, பர்மிங்காம் நகரில் பொதுநலவாய நாடுகளுக்கிடையே நடைபெறவிருக்கும் பன்னாட்டு பல்துறை விளையாட்டுப் போட்டிகள் ஆகும். இங்கிலாந்து மூன்றாவது தடவையாக இப்போட்டிகளை நடத்துகிறது.  
இதனை நடத்துவதற்கான ஏல முடிவு 2017 திசம்பர் 21 இல் பர்மிங்காம் நகரில் அறிவிக்கப்பட்டது.
# 2022 பொதுநலவாய விளையாட்டுக்கள்

## போட்டியில் பங்கு பெறும் நாடுகளும், வீரர்களும்

இப்போட்டிகளில் 72 நாடுகளின் அணிகள் பங்கு கொள்கிறது. அவைகள்:
| பொதுநலவாய விளையாட்டுக்களில் பங்கு பற்றும் நாடுகள் |  |
| --- | --- |
| *
*
*
*
*
*
*
*
*
*
*
*
*
*
*
*
* **(போட்டி நடத்தும் நாடு)**
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
* | } |
# 2022 பொதுநலவாய விளையாட்டுக்கள்

## போட்டியில் பங்கு பெறும் நாடுகளும், வீரர்களும்

### நாடுகள் வாரியாக போட்டியில் பங்கு பெறும் வீரர்கள் எண்ணிக்கை

| நாடு | வீரர்கள் |  |
| --- | --- | --- |
| 438 |  |  |
| 427 |  |  |
| 268 |  |  |
| 254 |  |  |
| 233 |  |  |
| 228 |  |  |
| 210 |  |  |
| 201 |  |  |
| 123 |  |  |
| 120 |  |  |
| 110 |  |  |
| 103 |  |  |
| 101 |  |  |
| 97 |  |  |
| 94 |  |  |
| 77 |  |  |
| 73 |  |  |
| 72 |  |  |
| 67 |  |  |
| 65 |  |  |
| 64 |  |  |
| 62 |  |  |
| 53 |  |  |
| 41 |  |  |
| 38 |  |  |
| 36 |  |  |
| 36 |  |  |
| 34 |  |  |
| 34 |  |  |
| 33 |  |  |
| 32 |  |  |
| 30 |  |  |
| 29 |  |  |
| 28 |  |  |
| 28 |  |  |
| 28 |  |  |
| 28 |  |  |
| 27 |  |  |
| 27 |  |  |
| 24 |  |  |
| 23 |  |  |
| 22 |  |  |
| 21 |  |  |
| 21 |  |  |
| 21 |  |  |
| 21 |  |  |
| 19 |  |  |
| 18 |  |  |
| 17 |  |  |
| 17 |  |  |
| 17 |  |  |
| 16 |  |  |
| 16 |  |  |
| 16 |  |  |
| 16 |  |  |
| 15 |  |  |
| 14 |  |  |
| 14 |  |  |
| 13 |  |  |
| 13 |  |  |
| 13 |  |  |
| 13 |  |  |
| 12 |  |  |
| 11 |  |  |
| 11 |  |  |
| 11 |  |  |
| 10 |  |  |
| 7 |  |  |
| 6 |  |  |
| 6 |  |  |
| 6 | 5 | } |
# 2022 பொதுநலவாய விளையாட்டுக்கள்

## பதக்கப் பட்டியல்

இந்தப் போட்டியில் இந்தியா மொத்தம் 61 பதக்கங்கள் பெற்று 4வது இடத்தை தக்கவைத்துள்ளது.
</noinclude>
<noinclude>
# பறங்கித்தெரு

யாழ்ப்பாணத்தில் **பறங்கித்தெரு** என்பது, யாழ்ப்பாண நகரத்தில் ஐரோப்பியர் வாழ்ந்த பகுதியைக் குறிப்பதற்கு உள்ளூர் மக்கள் வழங்கிய பெயர் ஆகும். இப்பகுதி தற்போதைய பிரதான வீதியையும் அதை அண்டிய பகுதிகளையும் குறிக்கும். போர்த்துக்கேயர் காலத்தில் உருவான இது ஒல்லாந்தர், ஆங்கிலேயர் ஆகியோரின் ஆட்சிக்காலத்திலும் ஐரோப்பியர் குடியிருப்பாக இருந்துவந்தது. ஆங்கிலேயர் ஆட்சியின் தொடக்க காலம் வரை யாழ்ப்பாண நகரம் இப்பகுதிக்குள்ளேயே அடங்கியதாக இருந்தது. இதனால், நகரம் என்பதைக் குறிக்கும் போர்த்துக்கேயச் சொல்லைத் தழுவி “சீதாரி“ என்னும் பெயராலும் மக்கள் இப்பகுதியை அழைத்தனர்.
# பறங்கித்தெரு

## அமைப்பு

பறங்கித்தெருப் பகுதியின் முக்கியமான வீதி பிரதான வீதி. பிரதான வீதிக்கு இணையாக கரையோரமாக பாங்சால் வீதியும், எதிர்ப் பக்கத்தில் சப்பல் வீதியும் உள்ளன. இவற்றுக்குச் செங்குத்தாக முற்கூறிய மூன்று வீதிகளையும் வெட்டிச்செல்லும் விதமாக மேற்கில் முன் வீதியும், அதற்குத் தெற்கே ஒன்றுக்கு அடுத்து மற்றொன்றாக முதலாம், இரண்டாம், மூன்றாம், நான்காம், ஐந்தாம் குறுக்குத் தெருக்களும் அமைந்து ஒரு வலைப்பின்னல் சாலையமைப்பை உருவாக்குகின்றன.
# தமிழகக் கடலோரப் பகுதிகள்

**தமிழகக் கடலோரப் பகுதிகள்**, இந்தியப் பெருங்கடல், வங்காள விரிகுடா, இந்திய துணைக்கண்டம் ஆகியவற்றைச் சார்ந்து தென்கிழக்குப் பகுதிகளில் அமைந்துள்ளது.1,076 கி.மீ. (669 மைல்கள்) நீளமுள்ள இப்பகுதி இந்தியாவில் குஜராத்துக்கு அடுத்தப்படியாக இரண்டாவது நீளமான கடலோரப் பகுதியாகும்.வடக்கே தமிழகத்தின் தலைநகரான சென்னையிலிருந்து ஆரம்பித்து, தெற்கே இந்தியப்பெருங்கடல், வங்காள விரிகுடா மற்றும் அரபிக்கடல் ஆகியவை அமைந்துள்ளகன்னியாகுமரி வரையிலும் பரந்துவிரிந்துள்ளது.  
இலங்கை,பாக்குநீரிணை,மன்னார்வளைகுடாபோன்றபகுதிகளையும்தன்னுடையநீர்ப்பரப்பினால்சூழ்ந்துள்ளது.இக்கடலோரத்தில் 14 மாவட்டங்களும், 15பெரியதுறைமுகங்களும், ஏரிகளும், நீர் நிலைகள், கடற்கரைகள் ஆகியவையும் உள்ளன.
# தமிழகக் கடலோரப் பகுதிகள்

## புவியியல்

இக்கடலோரப் பகுதி, திருவள்ளூர் மாவட்டத்தின் பழவேற்காடு பகுதி முதல், கன்னியாகுமரி மாவட்டத்தில் உள்ள ஏழுதேசம் வரையிலும் சுமார் நீளத்தில் அமைந்துள்ளது. இராமநாதபுரம் மாவட்டத்தின் பாம்பன் தீவு, பாக்குநீரிணை,மன்னார்வளைகுடா, இலங்கையின் இராம சேது பாலம்ஆகியவற்றை இணைக்கிறது. திருவள்ளூர், சென்னை, செங்கல்பட்டு, விழுப்புரம், கடலூர், மயிலாடுதுறை, திருவாரூர், நாகப்பட்டினம், தஞ்சாவூர், புதுக்கோட்டை, இராமநாதபுரம், தூத்துக்குடி, திருநெல்வேலி, கன்னியாகுமரி ஆகிய 14 மாவட்டங்கள் இக்கடலோரப்பகுதியில் அமைந்துள்ளன.
# தமிழகக் கடலோரப் பகுதிகள்

## கடல் வணிகம்

தமிழகத்தின் முக்கியத் துறைமுகங்களாக சென்னைத் துறைமுகம், எண்ணூர் துறைமுகம், தூத்துக்குடி துறைமுகம், நாகப்பட்டினம் ஆகியவை விளங்குகின்றன. இதுமட்டுமின்றி 11 சிறிய துறைமுகங்களும் உள்ளன. சென்னைத் துறைமுகம், செயற்கையாக உருவாக்கப்பட்டது; இது இந்தியாவின் இரண்டாவது ஓய்வற்ற துறைமுகமாகும்.
# தமிழகக் கடலோரப் பகுதிகள்

## மீன்பிடிப்பும் மீன்வளர்ப்பும்

சுமார் 10.5 இலட்சம் மீனவர்களும் 3 பெரிய மீன்பிடி துறைமுகங்களும், 3 நடுத்தர மீன்பிடி துறைமுகங்களும், 363 மீன்பிடி நிலையங்களும் உள்ளன. இங்குபிடிக்கப்படும் மீன்கள் இந்தியாவின் மொத்த மீன்பிடிப்புகளில் 10-12 % அதாவது, 7.2 இலட்சம் டன் ஆகும். மீன்வளர்ப்பில், இறால், கடற்காய், கிளிஞ்சல், கடற்சாதாழை, ஆளி உள்ளிட்டவைகளும் அடங்கும்.
# தமிழகக் கடலோரப் பகுதிகள்

## தட்பவெப்பநிலை

வங்காள விரிகுடாவில் ஏற்படும் வெப்பநிலை மாற்றங்கள், தமிழகக் கடலோரப் பகுதிகளில் பல்வேறு தட்பவெப்ப மாற்றங்களுக்கு வழிவகுக்கின்றது. 26, திசம்பர், 2004 ஆம் ஆண்டு ஏற்பட்ட சுனாமியில் சுமார் 10,000 நபர்கள் உயிரிழந்தனர்.
# தமிழகக் கடலோரப் பகுதிகள்

## கடற்கரை

தமிழக கடலோரப் பகுதிகளில் நிறைய கடற்கரைகள் இருக்கின்றன. சென்னையில் உள்ள மெரீனா கடற்கரை 13 கி.மீ. (8.1 மைல்கள்) நீளமானதாக உள்ளது. இது இந்தியாவின் மிக நீளமான இயற்கையான கடற்கரையாகும். உலகின் பதினொன்றாவது நீளமான கடற்கரையாகும்.
# தமிழகக் கடலோரப் பகுதிகள்

## செடிகளும் விலங்குகளும்

மன்னார் வளைகுடா தேசிய கடல்சார் உயிரியல் பூங்கா, இந்தியாவின் பாதுகாக்கப்பட்ட இடங்களில் ஒன்றான இது 21 சிறிய தீவுகளை கொண்டுள்ளது. இது மன்னார் வளைகுடா அருகிலும், தூத்துக்குடிக்கும் தனுஷ்கோடிக்கு மத்தியிலும் உள்ளது. இப்பூங்காவில் பல்வேறு வகையான நீர்வாழ் உயிரினங்களும், விலங்குகளும் உள்ளன. மொத்தமுள்ள 2,200 இந்திய மீன்களில், சுமார் 510 (23%) வகையான மீன் வகைகள் இப்பகுதியில் உள்ளது.
# 1725

**1725** (MDCCXXV) ஒரு திங்கட்கிழமையில் துவங்கிய ஒரு கிரிகோரியன் சாதாரண ஆண்டு ஆகும். 11 நாட்கள் பின்தங்கிய பழைய ஜூலியன் நாட்காட்டியில் இது வெள்ளிக்கிழமையில் ஆரம்பமானது.
# 1725

## நிகழ்வுகள்

- பெப்ரவரி 8 - முதலாம் பீட்டர் இறந்ததை அடுத்து உருசியாவின் அரசியாக அவரது மனைவி முதலாம் கேத்தரின் முடிசூடினார்.
- செப்டம்பர் 16 - பெரிய பிரித்தானியா, பிரான்சு, புருசியா ஆகிய நாடுகளுக்கிடையே அனோவர் நகரில் உடன்படிக்கை கையெழுத்தானது.
- இங்கிலாந்தின் வாப்பிங்கு நகரில் 70 வீடுகள் தீயினால் சேதமடைந்தன.
- சிங் மரபு சீனாவில் 5,020 பாகங்கள் அடங்கிய நீண்ட கலைக்களஞ்சியத்தின் 66 பிரதிகள் அச்சிடப்பட்டன.
- 1725-1730 - பிரான்சில் விடுதலைக் கட்டுநர் நிறுவப்பட்டது.
# 1725

## பிறப்புகள்

- ஏப்ரல் 2 - கியாகோமோ காசநோவா, இத்தாலிய நாடுகாண் பயணி, எழுத்தாளர் (இ. 1798)
- மே 31 - அகில்யாபாய் ஓல்கர், ஓல்கர்கர் வம்சத்தின் பேரரசி (இ. 1795)
- செப்டம்பர் 29 - ராபர்ட் கிளைவ், பிரித்தானியத் தளபதி (இ. 1774)
# 1725

## இறப்புகள்

- பெப்ரவரி 8 - உருசியாவின் முதலாம் பீட்டர் (இ. 1672)
# ஆதண்டை

**ஆதண்டை** (capparis) (உயிரியல் பெயர்:capparis sepiaria) என்ற இந்த இனத்தாவரம் பூக்கும் வகையைச் சேர்ந்தது ஆகும். இதன் வாழிடம் அயனமண்டலத்திற்கும், மித வெப்ப மண்டலத்திற்கும் இடைப்பட்ட பகுதியாகும். இத்தாவரம் புதர் போல் வளர்ந்து கொடிபோல் படர்ந்தும் காணப்படுகிறது.
# ஆதண்டை

## உபயோகப்பகுதி

இந்த தாவரத்தின் கனிப் பகுதியை நோய் தீர்க்கும் மருந்தாக உபயோகிக்கிறார்கள்.
# அதீஸ்சிங் கோயில்

**அதீஸ்சிங் கோயில்** (Hutheesing Jain Temple) (குசராத்தி: હઠીસિંહનાં દેરા) என்பது குசராத் மாநிலம் அகமதாபாத்தில் உள்ள புகழ்பெற்ற ஒரு சமணக் கோயில் ஆகும். இது 1848 ஆண்டு கட்டப்பட்டது.
# அதீஸ்சிங் கோயில்

## வரலாறு

இக்கோயிலை கட்ட திட்டமிட்டவர் *ஷெட் அதீஸ்சிங் கேசாரிசிங்* என்ற அகமதாபாத்தைச் சேர்ந்த பணக்கார வணிகராவார். கட்டுமான வேலை நடந்துவந்த நிலையில் அதீஸ்சிங் இறந்தார். பிறகு அவரது மனைவி *சீதனி அர்கோபாய்* என்பவரால் கோயில் கட்டுமானம் முடிக்கப்பட்டது. மொத்த செலவு கிட்டத்தட்ட ரூ. 8 லட்சம் . அதன் பின்னரும் பெரிய தொகை செலவிடப்பட்டது. இக்கோயில் சமண சமயத்தின் பதினைந்தாம் தீர்தரங்கரான தர்மநாதருக்கு கட்டப்பட்டது ஆகும்.
இக்கோயில் குசராத்தில் கடும் பஞ்சம் ஏற்பட்ட காலகட்டத்தில் கட்டப்பட்டது. கோவில் கட்டி முடித்த இரண்டு ஆண்டுகளுக்கு திறமையான கைவினைஞர்கள் நூற்றுக்கணக்கானோர்கு வேலை கிடைத்தது..
இந்த கோயில் அதீஸ்சிங் குடும்ப ஆறக்கட்டளையால் நிர்வகிக்கப்படுகிறது.
# அதீஸ்சிங் கோயில்

## கட்டடக்கலை

இக்கோயில் மிகுந்த கலையரகும், நுண்ணிய சிற்ப வேலைபாடுகளுடன் கட்டப்பட்ட இக் கட்டடம் இரட்டை அடுக்கு கொண்டது. 15 ஆம் தீர்த்தங்கரரின் பளிங்குச் சிலை கருவறாயில் முதன்மையாக உள்ளது. இந்த கோயில் கிழக்கு நோக்கி அமைந்துள்ளது. முகப்பில் பன்னிரண்டு அழகுபடுத்தப்பட்ட தூண்கள் ஒரு பெரிய குவிமாடத்தை தாங்கி நிற்கின்றன. இந்த வளாகத்தில் 52 மாடங்கள் அமைந்து உள்ளது. அவை ஒவ்வொன்றுக்கும் அருகில் கடவுள் சிலைகளைக் கொண்டு அலங்கரிக்கப்பட்டுள்ளது.
# திருப்பட்டூர் வரதராஜப்பெருமாள் கோயில்

**திருப்பட்டூர் வரதராஜ பெருமாள் கோயில்** என்பது திருப்பட்டூரில் அமைந்துள்ள ஒரு பெருமாள் கோயில் ஆகும்.
# திருப்பட்டூர் வரதராஜப்பெருமாள் கோயில்

## அமைவிடம்

இக்கோயில் திருச்சி மாவட்டம் மண்ணச்சநல்லூர் வட்டத்தில் உள்ள திருப்பட்டூர் என்னும் கிராமத்தில் அமைந்துள்ளது.
# திருப்பட்டூர் வரதராஜப்பெருமாள் கோயில்

## வரலாறு

இரண்டாம் நந்திவர்ம பல்லவன் (கி.பி.730-795), ஜடாவர்ம வீர பாண்டியன் காலத்திலும் கி.பி.1277ஆம் ஆண்டிலும் புனரமைப்பு பெற்றுள்ளது.
# திருப்பட்டூர் வரதராஜப்பெருமாள் கோயில்

## இறைவன், இறைவி

ஸ்ரீதேவி பூதேவியுடன் வரதராஜ பெருமாள் நின்ற கோலத்தில் அபய கரத்துடன் சக்ர முத்திரையுடன் காணப்படுகிறார்.
# திருப்பட்டூர் வரதராஜப்பெருமாள் கோயில்

## திருப்பணி

தற்போது (செப்டம்பர் 2015) இக்கோயிலின் திருப்பணி நடைபெற்று வருகிறது.
# என். எம். பெரேரா

**என். எம். பெரேரா** (*N. M. Perera*, , இயற்பெயர்: **நாணயக்காரபத்திரகே மார்ட்டின் பெரேரா**, 6 சூன் 1905 – 14 ஆகத்து 1979) இலங்கையின் இடதுசாரி அரசியல்வாதியும், லங்கா சமசமாஜக் கட்சி நிறுவனரும், முன்னாள் அமைச்சரும் ஆவார்.
# என். எம். பெரேரா

## ஆரம்ப வாழ்க்கை

என். எம். பெரேரா கொழும்பு பாலத்துறையில் நாணயக்காரபத்திரகே ஆபிரகாம் பெரேரா, யொகானா பெரேரா என்பவருக்கும் ஒன்பது பிள்ளைகளில் ஐந்தாவதாகப் பிறந்தார். பாலத்துறை யோசேப்பு கல்லூரியிலும், பின்னர் முகத்துவாரம் புனித தோமையர் கல்லூரியிலும் ஆரம்பக் கல்வியைக் கற்றார். 1919 இல் கொள்ளுப்பிட்டி புனித தோமையர் கல்லூரியிலும், பின்னர் 1922 இல் கொழும்பு ஆனந்தா கல்லூரியிலும் கல்வி பயின்றார். ஆனந்தா கல்லூரியின் துடுப்பாட்ட அணியில் விளையாடினார்.  
கொழும்பு பல்கலைக்கழகக் கல்லூரியில் இளங்கலைப் பட்டம் பெற்ற பின்னர் இலண்டன் சென்று பொருளியல் பள்ளியில் 1927–33 காலப்பகுதியில் பயின்று, பொருளியலில் கலாநிதிப் பட்டம் பெற்றார். தொடர்ந்து இலண்டன் பல்கலைக்கழகத்தின் DSc பட்டம் பெற்றார். முதன் முதலில் DSc பட்டம் பெற்ற முதலாவது இலங்கையர் இவரே ஆவார்.
# என். எம். பெரேரா

## அரசியலில்

1935 ஆம் ஆண்டில் லங்கா சமசமாசக் கட்சியை நிறுவியவர்களில் பெரேராவும் ஒருவர். 1936 இல் சபரகமுவா மாகாணத்தின் ருவான்வெல்ல தேர்தல் தொகுதியில் போட்டியிட்டு இலங்கை அரசாங்க சபைக்குத் தெரிவானார். அவரும் பிலிப் குணவர்தனாவும் இணைந்து பிரிந்தானிய ஆட்சியில் இருந்து முழுமையான விடுதலைக்கான அக்கட்சியின் போராட்டத்தை முன்னெடுத்தார்கள். இரண்டாம் உலகப் போர்க் காலத்தில் 1940 இல் கைது செய்யப்பட்டார். 1942 ஏப்ரல் 5 இல் சிறையில் இருந்து தப்பி இரகசியமாக இந்தியா சென்றார். அங்கு அவர் இந்திய, இலங்கை, பர்மிய போல்செவிக்-லெனினியக் கட்சியில் இணைந்து விடுதலைப் போராட்டத்தைத் தொடர்ந்தார்.  
போர் முடிவுற்ற காலத்தில் சமசமாசக் கட்சி இரண்டாக பிளவடைந்தது. சமசமாசக் கட்சியின் தலைவராகத் தொடர்ந்து இயங்கி வந்தார். 1947 தேர்தலை அடுத்து எதிர்க்கட்சித் தலைவர் ஆனார்.  
1954 இல் கொழும்பு மாநகர முதல்வராகத் தெரிவு செய்யப்பட்டார். 1956 தேர்தலை அடுத்து மீண்டும் எதிர்க்கட்சித் தலைவரானார். 1960களின் ஆரம்பத்தில் கட்சி மேலும் பிளவடைந்தது. என், எம். பெரேராவின் தலைமையில் சிலர் இலங்கை சுதந்திரக் கட்சியின் அரசில் இணைந்தனர். இதனை அடுத்து சமசமாசக் கட்சி நான்காம் அனைத்துலகம் உறுப்புரிமையை இழந்தது.  
1964 – 1965 காலப்பகுதியிலும், பின்னர் 1970 – 1975 காலப்பகுதியிலும் நிதி அமைச்சராகப் பணியாற்றினார். 1977 தேர்தலில் முதல் தடவையாக நாடாளுமன்ற இருக்கையை இழந்தார்.
# 2015 சிங்கப்பூர் பொதுத் தேர்தல்

**சிங்கப்பூரின் 17வது நாடாளுமன்றப் பொதுத் தேர்தல்** (*Singapore's 17th parliamentary general election*) 2015 செப்டம்பர் 11 இல் நடைபெற்றது. சிங்கப்பூரின் யாப்பின் படி, சிங்கப்பூர் நாடாளுமன்றத்தின் அதிகபட்சக் கால எல்லை 5 ஆண்டுகள் ஆகும். இக்காலப்பகுதிக்குள் குடியரசுத் தலைவர் நாடாளுமன்றத்தைக் கலைத்து, மூன்று மாதத்திற்குள் தேர்தல் நடத்தப்பட வேண்டும். சிங்கப்பூரில் வாக்களிப்பது கட்டாயம் ஆகும். பிரதமர் அலுவலகத்தின் கீழுள்ள தேர்தல் வாரியத்தினால் தேர்தல்கள் நடத்தப்படுகின்றன. 2015 ஆகத்து 25 இல் குடியரசுத் தலைவர் டோனி டேன் கெங் யம் 16வது நாடாளுமன்றத்தைக் கலைத்தார். 2015 செப்டம்பரில் நியமனங்கள் ஏற்றுக் கொள்ளப்பட்டன.  
சிங்கப்பூரின் விடுதலைக்குப் பின்னர் முதற் தடவையாக இத்தேர்தலிலேயே அனைத்து 83 தொகுதிகளிலும் தேர்தல் இடம்பெற்றது. பெரும்பாலான தொகுதிகளில் முக்கிய இரண்டு கட்சிகளே போட்டியிட்டன. மூன்று தனித் தொகுதிகளில் மூன்று கட்சிகள் போட்டியிட்டன.  
மொத்தமுள்ள 89 தொகுதிகளில், மக்கள் செயல் கட்சி அனைத்துத் தொகுதிகளிலும் போட்டியிட்டு 83 இடங்களை வென்றது. மீதமுள்ள 6 இடங்களை 28 தொகுதிகளில் போட்டியிட்ட சிங்கப்பூர் பாட்டாளிக் கட்சி வென்றது. செயல் கட்சி 69.86% வாக்குகளைப் பெற்றது. இது 2011 தேர்தல் வாக்குகளை விட 9.72% அதிகமாகும். பாட்டாளிக் கட்சி 39.75% வாக்குகளைப் பெற்றது. இது சென்ற தேர்தலை விட 6.83% குறைவானதாகும்.
# 2015 சிங்கப்பூர் பொதுத் தேர்தல்

## பின்னணி

இத்தேர்தல் சிங்கப்பூரின் 17வது பொதுத்தேர்தலும், சுதந்திரத்திற்குப் பின் நடக்கும் 12வது பொதுத்தேர்தலும் ஆகும். 1959 முதல் தொடர்ந்து 14 முறை ஆட்சியில் உள்ள மக்கள் செயல் கட்சி(PAP) இத்தேர்தலில் போட்டியிடுகிறது. சிங்கப்பூரின்முதல்பிரதமர்லீகுவான்யூவின் மறைவிற்குப்பிறகுநடக்கும்முதல்தேர்தலும், பிஏபி பொதுச் செயலாளர்லீ சியன் லூங்கின் தலைமையிலான மூன்றாவது தேர்தலுமாகும்.
# 2015 சிங்கப்பூர் பொதுத் தேர்தல்

## பின்னணி

### அரசியல் கட்சிகள்

1965இல் சிங்கப்பூர் சுதந்திரம் அடைந்ததிலிருந்து மக்கள் செயல் கட்சி (PAP) ஆட்சியில் உள்ளது, பிரதமராக லீ சியன் லூங் பதவியில் உள்ளார். லோ தியா கியாங் தலைமையிலான தொழிலாளர் கட்சி எதிர்க்கட்சியாக உள்ளது. அக்கட்சிக்கு தற்போது 7 உறுப்பினர்களும் இரண்டு தொகுதியல்லாத உறுப்பினர்களும் உள்ளனர். சியா சீ தோங் தலைமையிலான சிங்கப்பூர் மக்கள் கட்சிக்கு தொகுதியல்லாத நாடாளுமன்ற உறுப்பினர் (NCMP) ஒருவர் உள்ளார். எட்டு எதிர்க்கட்சிகள் இந்தத் தேர்தலில் களத்தில் இறங்கின.
| மக்கள் செயல் கட்சி | PAP | லீ சியன் லூங் | <div>1954 </div> | <div>79 </div> | '''சட்டமன்றம்:  
''' 1955-1965  
**நகரசபைகள்:**  
1957-1965  
'''சிங்கப்பூர் நாடாளுமன்றம்:  
*' 1965—*தற்போது'' |  |
| --- | --- | --- | --- | --- | --- | --- |
| தொழிலாளர் கட்சி | WP | லோ தியா கியாங் | <div>1957 </div> | <div>9 </div> | '''சட்டமன்றம்:  
''' 1961-1963  
'''நகரசபைகள்:  
''' 1957-1959  
**சிங்கப்பூர் நாடாளுமன்றம்:**  
1981—1986; 1991—*இன்று* |  |
| சிங்கப்பூர் மக்கள் கட்சி | SPP | சியாம் சீ தொங் | <div>1994 </div> | <div>1 </div> | '''சிங்கப்பூர் நாடாளுமன்றம்t:  
*'1997—*தற்போது'' |  |
| சிங்கப்பூர் சனநாயகக் கட்சி | SDP | சீ சூன் உவான் | <div>1980 </div> | <div>0 </div> | '''சிங்கப்பூர் நாடாளுமன்றம்:  
'''1984—1997 |  |
| தேசிய ஒருமைப்பாட்டுக் கட்சி | NSP | செபஸ்டியான் தியோ | <div>1987 </div> | <div>0 </div> | '''சிங்கப்பூர் நாடாளுமன்றம்:  
''' 2001—2006 |  |
| சிங்கப்பூர் சனநாயகக் கூட்டணி | SDA | டெசுமண்டு லிம் பாக் சுவான் | <div>2001 </div> | <div>0 </div> | **சிங்கப்பூர் நாடாளுமன்றம்:**  
2001—2011 |  |
| சீர்திருத்தக் கட்சி | RP | கென்னத் ஜெயரத்தினம் | <div>2008 </div> | <div>0 </div> | — |  |
| சிங்கப்பூரியர் முதலில் | SF | த்கான் ஜீ சேய் | <div>2014</div> | <div>0 </div> | — |  |
| மக்களின் சக்தி கட்சி | PPP | கோ மெங் செங் | <div>2015 </div> | <div> 0 </div> | — | } |
# 2015 சிங்கப்பூர் பொதுத் தேர்தல்

## காலக்கோடு

| 24சூலை | வாக்காளர்எல்லைரிப்போர்ட்வெளியீடு |  |
| --- | --- | --- |
| 25 ஆகத்து | நாடாளுமன்றம்கலைப்பு |  |
| Issuance of writ of election |  |  |
| 1 செப்டம்பர் | மனுத்தாக்கல் |  |
| 1–9 செப்டம்பர் | பிரச்சாரகாலம் |  |
| 10 செப்டம்பர் | Cooling Off Day |  |
| 11 செப்டம்பர் | தேர்தல்நாள் | } |
# குகி மக்கள்

**குகி** அல்லது **சின் மக்கள்** திபெத்திய பர்மிய பிரிவைச் சேர்ந்த பழங்குடி மக்கள். பேச்சுவழக்கு மற்றும் வாழும் பகுதியின் அடிப்படையில் சுமார் என்பது பழங்குடி உட்பிரிவினராக பகுக்கப்பட்டுள்ளனர். உலகில் சுமார் 55 லட்சம் குகி மக்கள் உள்ளனர். இரண்டாம் உலகப் போரில் குகி மக்கள் ஜப்பானிய பேரரசு இராணுவத்துடனும் சுபாஷ் சந்திர போஸ் தலைமையிலான இந்திய தேசிய இராணுவத்துடனும் இணைந்து நட்பு அணி நாட்டு படைகளுக்கெதிராக போரிட்டனர்.
# குகி மக்கள்

### வாழிடம்

அருணாசலப் பிரதேசம் தவிர்த்த இந்தியாவின் அனைத்து வடகிழக்கு மாநிலங்களிலும் வடமேற்கு பர்மாவிலுள்ள சின் மாநிலத்திலும் வங்காளத்தின் சிட்டகாங் மலைப்பகுதிகளிலும் வாழ்கின்றனர்.
# குகி மக்கள்

### மொழி

குகி-சின், குகி-சின்-மிசோ, குகி-நாகா என அழைக்கப்படும் சீன திபெத்து குடும்பத்தைச் சேர்ந்த **குகிய மொழி**
# குகி மக்கள்

### சமயம்

பெரும்பாலான குகி மக்கள் புரோட்டஸ்டன்ட் கிருத்துவ சமயத்தை பின்பற்றுபவர்கள்.
# குகி மக்கள்

### பண்பாடு

காட்டிக் கொடுத்தல் மரணதண்டனைக்குரிய குற்றமாக அறியப்படுகின்றது. பெருமளவில் பெண்களுக்கு உரிமை குறைவான இச்சமூகத்தில் அடிமைத்தனமும் வழக்கில் இருந்துள்ளது.
# 2015 சபா நிலநடுக்கம்

நில அதிர்வுகள் தம்புனான், துவாரன், கோதா கினபாலு, இனானம், கோடா பெலுட், கோடா மரூட், குடாட், லிகாஸ், பெனாம்பங், புடாடன், கினாருட், பாபர், பியூபோர்ட், கெனிங்கவ், பெலுரன், சன்டக்கான், குனாக், தவாவ், மற்றும் லபுவான், லவாஸ், லிம்பாங், மற்றும் சரவாக்கில் மிரி மற்றும் பண்டார் சிறி பகவான் புருணை ஆகிய இடங்களில உணரப்பட்டது.
# 2015 சபா நிலநடுக்கம்

### உயிரிழப்புகள்

நாடுகள் வாரியாகஉயிரிழப்புகள்
**1**  
| } |
| --- |
# தங்க நிற மந்தி

**தங்க நிற மந்தி** (Gee's golden langur) என்பது ஒரு குரங்கு இனமாகும். இது இந்தியாவின் மேற்கு அசாமின் ஒரு சிறிய பகுதியில் காணப்படுகிறது. இந்தியாவில் அதிக அழிவாபத்தை எதிர்நோக்கியுருக்கும் முதனிகளுள் இது ஒன்று.
# தங்க நிற மந்தி

## விளக்கம்

இக்குரங்கு கருமையான முகமும், பொன்நிற முடியும் நீண்ட வாலும் கொண்டது. இது பெரும்பாலும் உயர்ந்த மரங்களில் வசிக்கும். கிளைவிட்டு கிளைதாவுகையில் இதன் நீண்ட வால் சமநிலை உண்டாக்க உதவுகிறது.
# நீலகிரி மந்தி

**நீலகிரி மந்தி** (Nilgiri langur) என்பது மேற்குத் தொடர்ச்சி மலைத்தொடர் பகுதியில் உள்ள நீலகிரி மலைப் பகுதியில் வாழும் குரங்கு இனம் ஆகும். இவை கர்நாடகத்தின் குடகு, தமிழ்நாட்டு பழனி மலைகள், கேரலத்தின் ஏலக்காய் மலை ஆகிய மலைகளில் வாழுகின்றன. இதன் உடல் பளபளபளப்பான கருமையாகவும், மஞ்சளும் பழுப்பும் கலந்த தலையும் கொண்டவை. இதன் அளவு சாதாரணக் குரங்கின் அளவே இருக்கும். நீண்டவால் கொண்டவை. இக்குரங்குகள் ஒன்பது அல்லது பத்து உறுப்பினர்களைக் கொண்ட கூட்டமாக வாழும்.
# நீலகிரி மந்தி

## விளக்கம்

தலையும் உடலும் சேர்ந்த நீளமானது முதிர்வடைந்த ஆண்களில் 78 முதல் 80 செ. மீ. வரையும், பெண்களில் 58- முதல் 60 செ. மீ. நீளமுடையது. வாலானது முறையே 68.5 மற்றும் 96.5 செ.மீ. நீளமுடையது. ஆண்களின் எடை 9.1 முதல் 14.8 கிலோ வரையும் பெண் எடையானது 10.9 முதல் 12 கிலோ வரையுள்ளது.
# மதராஸ் வங்கி

**மதராஸ் வங்கி** பிரித்தானிய இந்தியாவின் மதராஸ் மாகாணத்தில் செயற்பட்டுவந்த வங்கியாகும். இது பிரித்தானிய இந்தியாவின் மூன்று மாகாண வங்கிகளில் ஒன்றாகும். கல்கத்தா வங்கியும், பம்பாய் வங்கியும் இதர இரு வங்கிகளாகும். மதராஸ் மாகாணத்தில் இயங்கி வந்த சில மண்டல ஊரக வங்கிகளை ஒன்றிணைத்து, 1843 சூலை 1 அன்று மதராஸை தலைமையிடமாகக் கொண்டு (தற்போதைய சென்னை) இவ்வங்கி தொடங்கப்பட்டது. இவ்வங்கி, இதர இரு மாகாண வங்கிகளுடன் இணைந்து, 1921இல் இந்திய இம்பீரியல் வங்கி என புதிதாக தொடங்கப்பட்டது. இவ்வங்கியே பின்னாளில் பாரத ஸ்டேட் வங்கியாக மாற்றம் பெற்றது.
# L

**L** (**எல்**) என்பது புதிய ஆங்கில நெடுங்கணக்கிலும் சீர்தரத்துக்கான அனைத்துலக நிறுவன அடிப்படை இலத்தீன் நெடுங்கணக்கிலும் 12ஆவது எழுத்து ஆகும். உரோம எண்களில் L என்பது 50ஐக் குறிக்கும்.
# L

## கணிதத்திலும் அறிவியலிலும்

இயற்கணிதத்தில், ஒரு தொடரின் இறுதி உறுப்பு <math>l</math>ஆல் குறிக்கப்படும்.  
இயற்பியலில், பொதுவாக, நீளத்தைக் குறிக்க length என்பதன் முதலெழுத்தான l பயன்படுத்தப்படும். கனவளவின் அலகான இலீற்றரைக் குறிக்கவும் l பயன்படுத்தப்படும். கோண உந்தத்தைக் குறிக்க L பயன்படுத்தப்படும்.
# மதுரா சந்திப்பு தொடருந்து நிலையம்

**மதுரா சந்திப்பு**, இந்திய மாநிலமான உத்தரப் பிரதேசத்தின் மதுரா மாவட்டத்தில் உள்ள மதுராவில் உள்ளது. இது தில்லி - மும்பை, தில்லி - சென்னை வழித்தடத்தில் உள்ளது.
# மதுரா சந்திப்பு தொடருந்து நிலையம்

## பயணிகள்

இந்திய அளவில் அதிக மக்கள் வந்து செல்லும் நிலையங்களில் முதன்மையான நூறு நிலையங்களில் இதுவும் ஒன்று.
# கன்னியாகுமரி காட்டுயிர் உய்விடம்

**கன்னியாகுமரி காட்டுயிர் உய்விடம்** 402.4 கி.மீ. (155.4 ச. மைல்) பரப்பளவில் தென் இந்தியாவில் தமிழ்நாட்டின் தென் கோடி மாவட்டமான கன்னியாகுமரியில் அமைந்துள்ளது. இது பிப்ரவரி 2008ல் பாதுகாக்கப்பட்ட பகுதியாக அறிவிக்கப்பட்டது, மேலும் இது புலிகள் வசிப்பிடமாக உள்ளது.  
இது பல்லூயிர் கோளமாகவும் திகழ்கிறது. புலிகளைத் தவிர்த்து மேலும் அருகிய நிலையிலுள்ள பல்வேறு உயிரினங்களையும் கொண்டுள்ளது, அவை கடமா, இந்திய யானை, இந்திய மலைப் பாம்பு, சோலைமந்தி, இந்திய புள்ளிச் சருகுமான், நீலகிரி வரையாடு, கடமான்.
# டெரா (தொன்மவியல்)

**டெரா** அல்லது **டெலஸ்** (Terra) என்பவர் உரோமத் தொன்மவியலுக்கு அமைவாக பூமியின் கடவுள் ஆவார். இவர் கிரேக்கத் தெய்வமான ஜியாவுக்கு ஒப்பானவராவார். வானத்தின் கடவுளான கயலூஸ் எனும் தெய்வமே இவரின் கணவன். இவர்கள் இருவருமே டைட்டன்களினதும் இராட்சதர்களினதும் (Giant) பெற்றோர் ஆவர். இக்கடவுளின் பெயரின் அடிப்படையிலேயே புவிக்குப் பெயர் சூட்டப்பட்டது.
# டெரா (தொன்மவியல்)

## பெயர்க் காரணம்

*டெரா* எனும் சொல்லின் பொருள் நிலம் அல்லது பூமி என்பதாகும்.
# நவஜீவன் விரைவுவண்டி

***நவஜீவன் எக்ஸ்பிரஸ்*** என்பது இந்திய இரயில்வேயினால் இயக்கப்படும் விரைவுவண்டி ஆகும். இது சென்னை சென்ட்ரலுக்கும், அகமதாபாத்துக்கும் இடையே பயணிக்கிறது.
# நவஜீவன் விரைவுவண்டி

## விவரங்கள்

இந்த வண்டி 12655, 12656 ஆகிய எண்களை அடையாள எண்களாகக் கொண்டுள்ளது. இது சென்னை சென்ட்ரலில் இருந்து விசயவாடா - வாரங்கல் - வர்தா - ஜல்கான் - சூரத் வழியாக அகமதாபாத்தை வந்தடையும்.
இதுவும் *சேரன் விரைவுவண்டி*யும் ஒரே ரேக்(பெட்டி) உடையவை.
# நவஜீவன் விரைவுவண்டி

## இணைப்புகள்

- நவஜீவன் வண்டியின் வழித்தட விவரங்கள்
# பன்னா தேசியப் பூங்கா

**பன்னா தேசிய பூங்கா** இந்தியாவில் மத்தியப்பிரதேசம் மாநிலத்தின் பன்னா மாவட்டம் மற்றும் சத்தர்பூர் மாவட்டங்களில் அமைந்துள்ள ஒரு தேசிய பூங்கா ஆகும். இதன் பரப்பளவு ஆகும். இது 1994 ஆம் ஆண்டில் இந்தியாவின் இருபத்திரண்டாவது புலிகள் சரணாலயமாகவும். மத்தியப் பிரதேசத்தின் ஐந்தாவது சரணாலயமாகவும் அறிவிக்கப்பட்டது. இந்திய அரசின் சுற்றுலா அமைச்சகத்தினால், பன்னா தேசியப் பூங்காவிற்கு சிறப்பாக பராமரிக்கப்பட்டு வந்ததாக 2007 ல் சிறப்பு விருது வழங்கப்பட்டது. 2009ல், மொத்தப் புலிகளின் எண்ணிக்கையும் வனத்துறை அதிகாரிகள் உதவியுடன் வேட்டை மூலம் அகற்றப்பட்டுவிட்டது என்பது குறிப்பிடத்தக்கதாகும்.
# சுற்றுச்சூழல் மற்றும் வனங்கள் அமைச்சகம் (இந்தியா)

**சுற்றுச்சூழல், வனங்கள் மற்றும் பருவநிலை மாற்றங்கள் அமைச்சகம் (இந்தியா)** (Minstry of Environment , Forests and climate change), இந்த அமைச்சகமே இந்தியாவின் சுற்றுச்சூழல், வனங்கள் மற்றும் பருவநிலை மாற்றங்களை கவனிக்கும் இந்திய அரசின் உச்சகட்ட அமைப்பாகும். இந்த அமைச்சகம் 1985ல் ஏற்படுத்தப்பட்டது.  
இந்த அமைச்சகத்தின் பொறுப்பானது இந்தியாவில் சுற்றுச்சூழல் மற்றும் வனத் திட்டங்களை திட்டமிடுவதும், ஊக்குவிப்பதும், ஒருங்கிணைப்பதும், மேற்பாடுவையிவதாகும். இந்த அமைச்சகத்தின் முக்கியப் பணியானது, இந்திய வனங்களில் உள்ள தாவர வகைகள் மற்றும் வனவிலங்குகளை கணக்கெடுப்பதும், பாதுகாப்பது, மேலும் மாசு தடுப்பு மற்றும் கட்டுப்பாடு; காடு வளர்ப்பு, மற்றும் நில சீரழிவு தணிப்பு ஆகியன்வாகும். இதுவே இந்தியாவின் தேசிய பூங்காக்கள் நிர்வகிக்கும் பொறுப்பு உடையதாகும்.  
அகில இந்தியப் பணிச்சேவைகளூள் ஒன்றான, இந்திய வனப் பணி (IFS) சுற்றுச்சூழல் மற்றும் வனத்துறை அமைச்சின் நிர்வாகம் மற்றும் கண்காணிப்பின் கீழ் உள்ளது.
# சுற்றுச்சூழல் மற்றும் வனங்கள் அமைச்சகம் (இந்தியா)

## முன்னாள் அமைச்சர்கள்

- பிரகாஷ் ஜவடேகர் (2014)
- வீரப்ப மொய்லி (2013-2014)
- ஜெயந்தி நடராஜன் (2011-2013)
- ஜெய்ராம் ரமேஷ் (2009-2011)
# சுற்றுச்சூழல் மற்றும் வனங்கள் அமைச்சகம் (இந்தியா)

## அமைப்பு

- **இந்திய வனப் பணி (IFS)**
- **ஆணையங்கள்**
- மத்திய விலங்கு காட்சியக ஆணையம், புது தில்லி, இந்தியா (Central Zoo Authority of India)
- தேசிய பல்லுயிர்ப்பரவல் ஆணையம், சென்னை (National Biodiversity Authority)
- தேசிய கங்கை ஆற்று வடிநில ஆணையம், புது தில்லி (National Ganga River Basin Authority)
- தேசிய புலிகள் பாதுகாப்பு ஆணையம், புது தில்லி (National Tiger Conservation Authority)
- **சார்புநிலை அலுவலகங்கள்**
- அந்தமான் மற்றும் நிகோபார் தீவுகள் வனங்கள் மற்றும் பெருந்தோட்ட மேம்பாட்டு கழகம் (பொதுத் துறை)
- இந்திய விலங்குகள் நல வாரியம், சென்னை (Animal Welfare Board of India)
- இந்தியத் தாவரவியல் அளவாய்வு (BSI), கொல்கத்தா (Botanical Survey of India)
- மத்திய மாசு கட்டுபாட்டு வாரியம் (Central Pollution Control Board)
- வனக் கல்வி இயக்குநரகம் (DfE), டேராடூன் (Directorate of Forest Education)
- இந்தியா வன கணக்கீடு, டேராடூன் (Forest Survey of India)
- இந்திரா காந்தி தேசிய வன கழகம் (IGNFA), டேராடூன் (Indira Gandhi National Forest Academy)
- தேசிய காடு வளர்ப்பு மற்றும் சூழல் அபிவிருத்தி சபை (National Afforestation and Eco-Development Board)
- தேசிய வனவிலங்கு வாரியம் (National Board of Wildlife)
- தேசிய விலங்கு நல நிறுவனம் (National Institute of Animal Welfare)
- தேசிய இயற்கை வரலாற்று அருங்காட்சியகம், புது தில்லி (NMNH), புது தில்லி
- தேசிய விலங்கியல் பூங்கா (NZP), புது தில்லி
- இந்திய விலங்குகள் கணக்கெடுப்பு நிறுவனம், (ZSI) கொல்கத்தா (Zoological Survey of India)
- **சிறப்பு மையங்கள்**
- சுற்றுச்சூழல் கல்வி மையம், அகமதாபாத் (Centre for Environment Education)
- முதலுதவி சுற்றுச்சூழல் கல்வி மையம், சென்னை (C. P. R. Environmental Education Centre)
- விலங்குகள் மற்றும் சுற்றுச்சூழல் மையம், பெங்களூர் (Centre for Animals and Environment)
- சிறப்பு சுற்றுச் சூழல் பொருளாதாரம் மையம், சென்னை (Centre of Excellence in Environmental Economics)
- உள்ளூர் ஆரோக்கிய வழக்கங்கள் புதுப்பித்தல் அறக்கட்டளை, பெங்களூர்
- சூழலியல் அறிவியல் மையம், பெங்களூர் (Centre for Ecological Sciences)
- சிதையும் சுற்றுச்சூழல் மேலாண்மை மையம், பெங்களூர்
- சுரங்க சுற்றுச்சூழல் மையம், தன்பாத் (Centre for Mining Environment)
- சலீம் அலி நினைவு பறவையியல் மற்றும் இயற்கை வரலாற்று மையம் (SACON), கோயம்புத்தூர்
- வெப்பமண்டல தாவரவியல் பூங்கா மற்றும் ஆராய்ச்சி நிறுவனம், திருவனந்தபுரம்
- **தன்னாட்சி நிறுவனங்கள்**
- ஜிபிபேண்ட் இமாலய சுற்றுச்சூழல் மற்றும் அபிவிருத்தி நிறுவனம், அல்மோரா (G. B.Pant Institute of Himalayan Environment and Development)
- இந்திய வன மேலாண்மை நிறுவனம், போபால்
- இந்திய ஒட்டுப்பலகை தொழிலக ஆராய்ச்சி மற்றும் பயிற்சி கழகம், பெங்களூர் (Indian Plywood Industries Research and Training Institute)
- இந்திய சூழலியல் மற்றும் சுற்றுச்சூழல் நிறுவனம், புது தில்லி (Indian Institute of Ecology and Environment)
- இந்திய வனங்கள் ஆராய்ச்சி மற்றும் கல்வி சபை டேராடூன், (ICFRE)
# சுற்றுச்சூழல் மற்றும் வனங்கள் அமைச்சகம் (இந்தியா)

## இவற்றையும் பார்க் க

- இந்திய அரசு அமைச்சகங்களின் பட்டியல்
# சங்கரப்பிள்ளை பரராஜசிங்கம்

சேர் **சங்கரப்பிள்ளை பரராஜசிங்கம்** (*Sangarapillai Pararajasingam*, பி25 சூன் 1896 - ) மூதவை உறுப்பினராகவும் இருந்தவர்.
# சங்கரப்பிள்ளை பரராஜசிங்கம்

## இளமைக் காலம்

பரராஜசிங்கம் 1896 சூன் 25 இல் ஏ. வி. சங்கரப்பிள்ளை என்பவருக்குப் பிறந்தார். தந்தை மானிப்பாய் இந்துக் கல்லூரியை நிறுவியவர்..
# E

**E** (**ஈ**) என்பது புதிய ஆங்கில நெடுங்கணக்கிலும் சீர்தரத்துக்கான அனைத்துலக நிறுவன அடிப்படை இலத்தீன் நெடுங்கணக்கிலும் ஐந்தாவது எழுத்தும் இரண்டாவது உயிரெழுத்தும் ஆகும். ஆங்கிலம், இலத்தீன், செக்கு, தேனியம், இடச்சு, பிரான்சியம், இடாய்ச்சு, அங்கேரியம், நோர்வே, எசுப்பானியம், சுவீடியம் ஆகிய மொழிகளில் கூடுதலாகப் பயன்படுத்தப்படும் எழுத்து e ஆகும். பதினறும எண் முறைமையில் E என்பது 15ஐக் குறிக்கும்.
# E

## கணிதத்திலும் அறிவியலிலும்

இயற்கணிதத்தில், ஒரு மாறிலியைக் குறிக்க <math>e</math> பயன்படுத்தப்படுகின்றது.  
இயற்பியலில், மின்னியக்க விசை, மின்புலம், ஆற்றல் ஆகியவற்றைக் குறிக்க E பயன்படுத்தப்படுகின்றது.  
வேதியியலில், எதிர்மின்னியைக் குறிக்க electron என்பதன் முதலெழுத்தான e பயன்படுத்தப்படுகின்றது.
# 1724

**1724** (MDCCXXIV) ஒரு சனிக்கிழமையில் துவங்கிய ஒரு கிரிகோரியன் நெட்டாண்டு ஆண்டு ஆகும். 11 நாட்கள் பின்தங்கிய பழைய ஜூலியன் நாட்காட்டியில் இது புதன்கிழமையில் ஆரம்பமானது.
# 1724

## நிகழ்வுகள்

- சனவரி 14 - எசுப்பானியாவின் மன்னர் ஐந்தாம் பிலிப்பு பதவி துறந்தார். அவரது 16-வயது மகன் முதலாம் லூயிசு புதிய அரசனானான்.
- மே 29 - பதின்மூன்றாம் பெனடிக்டு 245வது திருத்தந்தையாக நியமிக்கப்பட்டார்.
- சூன் 23 - பாரசீகத்திற்கும், உதுமானியப் பேரரசு, மற்றும் உருசியாவுக்கும் இடையில் கான்ஸ்டன்டீனப்போல் நகரில் ஒப்பந்தம் கையெழுத்திடப்பட்டது.
- ஆகத்து 31 - 7 மாதங்களே பதவியில் இருந்த எசுப்பானியாவின் முதலாம் லூயிசு மன்னன் தனது 17வது அகவையில் பெரியம்மை நோய் கண்டு இறந்தான். அவனது தந்தை ஐந்தாம் பிலிப்பு மீண்டும் மன்னனாக முடிசூடினார்.
- நவம்பர் 16 - உருசியாவின் முதலாம் கேத்தரீன் அரசியின் காதலன் வில்லெம் மொன்சு தூக்கிலிடப்பட்டான்.
- சீனா வெளிநாட்டு மதப்பரப்புனர்களை வெளியேற்றியது.
- ஆப்கானித்தானின் ஷா மன்னர் மகுமுது ஒட்டாக்கி பித்தரானார்.
- இங்கிலாந்தின் மிகப்பழமை வாய்ந்த லோங்மேன் பதிப்பகம் நிறுவப்பட்டது.
- பாரன்ஃகைட் அலகு அறிமுகப்படுத்தப்பட்டது.
- வெள்ளித் தூளும், சுண்ணத் தூளும் கலந்த கலவை, ஒளி படும்போது கரு நிறமாக மாறுகின்றது என்பதை யோகான் ஐன்றிச் சூல்ட்சு கண்டுபிடித்தார்.
# 1724

## பிறப்புகள்

- ஏப்ரல் 22 - இம்மானுவேல் கண்ட், செருமானிய மெய்யியலாளர் (இ. 1804)
# அமீர் அலி

**எம். எஸ். எஸ். அமீர் அலி** (*M. S. S. Ameer Ali*, பிறப்பு: 20 டிசம்பர் 1961) இலங்கை முசுலிம் அரசியல்வாதியும், நாடாளுமன்ற உறுப்பினரும், முன்னாள் அமைச்சரும் ஆவார். இவர் அகில இலங்கை மக்கள் காங்கிரசு கட்சியின் உறுப்பினர் ஆவார்.
# அமீர் அலி

## அரசியலில்

அமீர் அலி ஆரம்பத்தில் சிறீலங்கா முஸ்லிம் காங்கிரசு கட்சியின் சார்பில் 2004 தேர்தலில் மட்டக்களப்பு மாவட்டத்தில் போட்டியிட்டு 21,232 விருப்பு வாக்குகள் பெற்று கட்சியில் முதலிடத்தில் வெற்றி பெற்று நாடாளுமன்றம் சென்றார்.  
2008 ஆம் ஆண்டில் இவர் முசுலிம் காங்கிரசு கட்சியில் இருந்து விலகி ரிசாத் பதியுதீன் தலைமையிலான அகில இலங்கை மக்கள் காங்கிரசு கட்சியில் சேர்ந்தார். 2010 தேர்தலில் மக்கள் காங்கிரசு கட்சியின் சார்பாக ஐக்கிய மக்கள் சுதந்திரக் கூட்டணியின் வேட்பாளராக மட்டக்களப்பு மாவட்டத்தில் போட்டியிட்டு 16,246 விருப்பு வாக்குகள் பெற்று தோல்வியடைந்தார்.  
2015 நாடாளுமன்றத் தேர்தலில் மக்கள் காங்கிரசின் சார்பில் ஐக்கிய தேசியக் கட்சியின் வேட்பாளராக மட்டக்களப்பு மாவட்டத்தில் போட்டியிட்டு 16,611 விருப்பு வாக்குகள் பெற்று நாடாளுமன்றத்திற்கு இரண்டாவது தடவையாகத் தெரிவு செய்யப்பட்டார்.
# பிமல் இரத்நாயக்க

**பிமல் நிரோசன் இரத்நாயக்க வீரக்கூன்** (*Bimal Nirsohan Rathnayake Weerakoon*) இலங்கை இடதுசாரி அரசியல்வாதியும், நாடாளுமன்ற உறுப்பினரும் ஆவார்.  
இவர் மக்கள் விடுதலை முன்னணி கட்சியின் உறுப்பினர் ஆவார். சோசலிச இளைஞர் ஒன்றியத்தின் தலைவராக இருந்தவர். பின்னர் 2004 தேர்தலில் குருநாகல் மாவட்டத்தில் மக்கள் விடுதலை முன்னணி சார்பில் ஐக்கிய மக்கள் சுதந்திரக் கூட்டணி வேட்பாளராகப் போட்டியிட்டு 116,736 விருப்பு வாக்குகள் பெற்று நாடாளுமன்றம் சென்றார்.  
2010, 2015 தேர்தல்களில் மக்கள் விடுதலை முன்னணி வேட்பாளராக கம்பகா மாவட்டத்தில் போட்டியிட்டுத் தோல்வியடைந்தார். கட்சியின் தேசியப் பட்டியல் உறுப்பினர் சரத்சந்திர மாயாதுன்ன தனது பதவியைத் துறந்ததை அடுத்து, அவருக்குப் பதிலாக பிமல் இரத்நாயக்க தேசியப் பட்டியல் உறுப்பினராக நியமிக்கப்பட்டார்.
# வந்தவாழ்

**வந்தவாழ்** அல்லது **பண்டுவாள்** என்பது இந்தியாவின் கருநாடக மாநிலத்தில் அமைந்திருக்கும் தென் கன்னட மாவட்டத்தில் உள்ள ஒரு நகரமும், வட்டாட்சிப் பகுதியும் ஆகும். வந்தவாழ் குறுக்குச் சாலை என்பது இந்நகரத்தின் வணிக மையமாக திகழ்கின்றது.
# வந்தவாழ்

## வரலாறு

வந்தவாழ் நகரம் **வடபுர சேத்திரம்** எனவும் சில சமூகங்களால் அழைக்கப்படுகின்றது. நேத்திராவதி ஆற்றங்கரையோரத்தில் கிழக்கு மங்களூர் செல்கின்ற தேசிய நெடுஞ்சாலை 73 அருகே இந்நகரம் அமைந்திருக்கின்றது.  
பண்டைய காலங்களில் வந்தவாழ் வணிக நகரமாக திகழ்ந்திருந்தது. நேத்திராவதி ஆற்றில் அடிக்கடி ஏற்பட்ட பெருவெள்ளத்தினால் இங்கிருந்த பல வணிகர்களும், வியாபாரிகளும் வந்தவாழ் குறுக்குச் சாலைப் பகுதிக்கு இடம்பெயர்ந்துவிடனர்.  
1852-யிற்கு முன் வந்தவாழ் தாலுகா கன்னட மாகாணத்தின் பெரிய தாலுகாவாகவும் விளங்கியது. அப்போது 411 ஊர்களும் இதில் அடக்கம் பெற்றிருந்தது. பின்னர் வந்தவாழ் தாலுகாவின் ஒரு பகுதியை பிரித்து புத்தூர் தாலுகா உருவாக்கப்பட்டது.மயிசூர் நாட்டுக்கு தேவைப்படுகின்ற பொருட்களை வந்தவாழ் வழியாகவே அந்நாடு இறக்குமதி செய்து வந்தது. இதனால் பல வணிகர்கள் இங்கு குடியேறினார்கள். வந்தவாழ்வில் பல்வேறு சமூகங்கள் இன்று வாழ்ந்து வருகின்றன வில்லவர், முஸ்லிம் மாப்பிள்ளையார், வந்தர்கள், கொங்கணியர் மற்றும் சமணர் ஆகியோர் இங்கு வாழ்ந்து வருகின்றனர்.
# காங்கேயம் மாடு

காளை]]  
**காங்கேயம் மாடு** (*Kangayam cattle*) என்பது இந்திய நாட்டில், தமிழ்நாடு மாநிலத்தில் திருப்பூர் மாவட்டத்தில் உள்ள காங்கேயம் தாலுகாவுக்கு உட்பட்ட பகுதிகளிலும், ஈரோடு, கரூர், நாமக்கல், தாராபுரம் போன்ற பகுதிகளில் விவசாயப் பணிக்காக வளர்க்கப்படும் ஒரு வகை நாட்டு மாடு இனம் ஆகும். இந்த வகை இனங்கள், இந்தியாவின் பிரசித்தி பெற்ற உள்நாட்டு இனம் ஆகும். தென் இந்தியாவின் அடையாள சின்னமாக, இந்தக் காளைகள் போற்றப்படுகின்றன.  
காங்கேயம் காளைகள் இயல்பாக 4,000 முதல் 5,000 கிலோ எடையிலான வண்டிப் பாரத்தை இழுக்கும் திறன் கொண்டவை. கடுமையான காலநிலைக்கும், உள்ளூர் சூழ்நிலைக்கு ஏற்பவும் தகவமைத்து வாழக்கூடியவை. எல்லாம் நன்றாக இருக்கும் சூழ்நிலையில் மட்டுமல்லாமல் கடுமையான வெயில், பஞ்சக் காலத்திலும் நொடித்து போகாமல் பனையோலை, எள்ளு சக்கை, கரும்புத் தோகை, வேப்பந்தழை எனக் கிடைப்பதைச் சாப்பிட்டு உயிர் வாழக்கூடியவை.  
காங்கேயம் பசுக்களின் பாலில் உயர்தரமான சத்துக்கள் காணப்படுகின்றது. பொதுவாகப் பால் உற்பத்தி நேரங்களில் இந்த வகையான இனங்கள் ஒரு நாளைக்கு 1.8 லிட்டரிலிருந்து 2.0 லிட்டர் பால் வரை கொடுக்கும் தன்மை கொண்டது. இன்னும் பல இன பசுக்களின் வருகையினாலும் விவசாயம் குறைந்து போனதினாலும், இந்த இனங்கள் குறைந்து கொண்டுவருவதாக கணக்கிடப்பட்டுள்ளது. காங்கேய மாடுகள் கேரளா, கர்நாடகா மற்றும் ஆந்திர மாநிலங்களுக்கு வேலைக்காக விரும்பி வாங்கிச் செல்லப்படுகின்றன.
# காங்கேயம் மாடு

## ஏற்றுமதி

காங்கேயம் காளைகள் இந்தியாவில் கேரளா, கர்நாடகா, ஆந்திரா போன்ற மாநிலங்களுக்கு மட்டும் இல்லாமல் இலங்கை, பிரேசில், பிலிப்பைன்ஸ், மலேயா போன்ற நாடுகளுக்கும் ஏற்றுமதி செய்யப்பட்டன. இவற்றில் பிரேசில் நாட்டில் இந்த வகை காளைகள் சிறப்பாக பாதுகாக்கப்பட்டு, மரபு வள மையம் சார்பாக சிறப்புக்கவனம் செலுத்தப்படுகிறது.
# காங்கேயம் மாடு

## தோற்றம்

காங்கேயம் மாடுகள் பிறக்கும்போது சிவப்பு நிறத்தில் இருக்கும், ஆறு மாத காலத்திற்குப் பிறகு சாம்பல் நிறத்துக்கும் மாறிவிடும். காளைகளும் இளம் காளைகளும் பொதுவாக சாம்பல் நிறத்தில் இருக்கும், திமில், முன்பகுதி, பின்கால் பகுதிகள் அடர்ந்த நிறத்தில் இருக்கும். பசுக்கள் சாம்பல் அல்லது வெள்ளை நிறத்தில் இருக்கும்.  
உட்பிரிவுகள்;
- மயிலை (வெள்ளி)
- பிள்ளை (வெண்மை)
- செவலை (சிவப்பு)
- காரி (கறுப்பு)
# பூவன்குறிச்சி

**பூவன்குறிச்சி** (*Poovankurichi*) என்பது திருநெல்வேலி மாவட்டம், அம்பாசமுத்திரம் வட்டத்தில் உள்ள ஒரு பண்டைய குக்கிராமம் ஆகும். பூவன் என்பதன் பொருள் *காற்று*, குறிச்சி என்பதன் பொருள் *மலை மற்றும் மலை அருகே அமைந்துள்ள இடங்கள்*. பொதிகை மலையைப் புகைப்படம் எடுத்து ஒரு சிறந்த இடம். பூவன்குறிச்சி, *கருணை ஆற்றுக் (கடநா நதி )* கரையில் அமைந்துள்ளது. கருணை ஆறு ஆண்டு முழுவதும் பாயும் ஒரு *வற்றாத ஜீவ நதி*. பூவன்குறிச்சியை ஒரு கால்வாய், மூன்று ஏரிகள், மலைகள் மற்றும் குன்றுகள் சூழ்கின்றன.
# பூவன்குறிச்சி

## புவியியல் தகவல்

இவ்வூரின் அமைவிடம் 8°45'35"N 77°22'56"E ஆகும். கடல் மட்டத்தில் இருந்து இவ்வூர் சராசரியாக 90 மீட்டர் (293 அடி) உயரத்தில் இருக்கின்றது. கிராமத்தை காகயன் நல்லூர், கோவன் குளம், ஆம்பூர், மற்றும் தாட்டன் பட்டி போன்ற பல கிராமங்கள் மற்றும் குக்கிராமங்கள் சூழ்கின்றன. திருநெல்வேலி நகரத்தில் இருந்து 50கி. மீ மேற்கில் அமைந்துள்ளது. மேற்கு தொடர்ச்சி மலைக்கு மிக அருகில் அமைந்துள்ளது.இவ்வூர் பருவ மழைத் தூறலுக்குப் பெயர் போனது. மக்கள் இதை சாரல் மழை என்றும் அழைப்பதுண்டு.
# பூவன்குறிச்சி

## போக்குவரத்து தகவல்

பூவன்குறிச்சிக்கு அருகில் உள்ள ரயில் நிலையம் ஆம்பூர். இவ்வூரின் முக்கிய போக்குவரத்துகள் ரயில் மற்றும் பேருந்து.
# பூவன்குறிச்சி

## தொழில்

பண்டைய காலத்தில் இக்கிராமத்தின் முக்கிய தொழில் நெசவு மற்றும் விவசாயம் ஆகும். ஆனால் இப்போது விவசாயம் மட்டுமே முக்கிய தொழிலாக உள்ளது.
# பூவன்குறிச்சி

## வரலாறு

பூவன்குறிச்சி இரண்டு ஆயிரம் ஆண்டுகளுக்கு முன்பு தோன்றியது. பூவன்குறிச்சி தோன்றிய காலத்தில் இருந்து ஒரே பெயரைக் கொண்ட ஒரு சிற்றூர் என்பது ஒரு சிறப்பு ஆகும். 1950ல் முதுமக்கள் தாழி கண்டு எடுக்கப்பட்டது.
# பூவன்குறிச்சி

## பூவன்குறிச்சி அருகில் உள்ள சுற்றுலாத் தளங்கள்

பூவன்குறிச்சி பல சுற்றுலாத் தளங்களின் இடையே அமைந்துள்ளது.
- 5.5 கிலோமீட்டர் தொலைவில் சிவசைலம் கோவில்
- 8.5 கிலோமீட்டர் தொலைவில் பாபநாசம் (திருநெல்வேலி)
- 10 கிலோமீட்டர் தொலைவில் கடனாநதி (கருணை ஆறு)அணை
- 11 கிலோமீட்டர் தொலைவில் அகத்தியர் நீர்வீழ்ச்சி
- 21 கிலோமீட்டர் தொலைவில் முண்டன்துரை மற்றும் கலக்காடு புலிகள் சரணாலயம்
- 23 கிலோமீட்டர் தொலைவில் பாணதீர்த்தம் நீர்வீழ்ச்சி
- 25 கிலோமீட்டர் தொலைவில் மணிமுத்தாறு அணை
- 27 கிலோமீட்டர் தொலைவில் மணிமுத்தாறு நீர்வீழ்ச்சி
- 35 கிலோமீட்டர் தொலைவில் தென்காசி
- 38 கிலோமீட்டர் தொலைவில் குற்றாலம்
- 40 கிலோமீட்டர் தொலைவில் செங்கோட்டை (நகரம்)
- 41 கிலோமீட்டர் தொலைவில் மாஞ்சோலை
- 43 கிலோமீட்டர் தொலைவில் திருநெல்வேலி நெல்லையப்பர் கோயில்
- 112 கிலோமீட்டர் தொலைவில் திருச்செந்தூர் சுப்பிரமணியசுவாமி கோயில்
# கல்கத்தா வங்கி

**கல்கத்தா வங்கி** (தற்போதைய பாரத ஸ்டேட் வங்கியின் முன்னோடி) 1806 சூன் 2இல், *ரிச்சர்டு வெல்லீசுலி* என்பவரால் தொடங்கப்பட்ட வணிக வங்கியாகும். மராத்தா, திப்பு சுல்தான் ஆகியோருக்கு எதிரான போருக்கு தேவையான நிதியை திரட்டுவதற்காகவே இவ்வங்கி நிறுவப்பட்டது. இதுவே இந்தியாவில் தொடங்கப்பட்ட முதலாவது வங்கியாகும். இவ்வங்கி, 1809 சனவரி 2 அன்று **வங்காள வங்கி** என பெயர்மாற்றம் செய்யப்பட்டது.
# கல்கத்தா வங்கி

## கிளைகள்

வங்காள வங்கி, ரங்கூன் (1861), பாட்னா (1862), மிர்சாபூர் (1862), வாரணாசி (1862) ஆகிய இடங்களில் தனது கிளைகளைத் துவங்கியது. 1862ஆம் ஆண்டில் டாக்காவில் இயங்கிய *டாக்கா வங்கியை* (தொடக்கம் 1846) தன்னுடன் இணைத்துக் கொண்டு தனது கிளையைத் தொடங்கியது. தொடர்ந்து கான்பூரில் தனது அடுத்த கிளையைத் தொடங்கியது.  
இந்த வங்கி ஆபத்துக்களை எதிர்க்கத் தயங்கியது. மூன்று மாதங்களுக்கு மேல் கடன் கொடுக்கவில்லை. இதனால் பிரிட்டிஷ் மற்றும் இந்திய உள்ளூர் வணிகர்கள் தனியார் வங்கிகளைத் தொடங்கினர். அவற்றில் பல தோல்வியடைந்தன. மிகவும் புராதனமான வங்கியின் தோல்விக்குப் பிறகு துவாரகநாத் தாகூர் பிரித்தானிய நிறுவனங்களுடன் இணைந்து யூனியன் வங்கியை (1828) நிறுவினார்.
# கல்கத்தா வங்கி

## இணைப்பு

1921 சனவரி 27 அன்று இவ்வங்கியும், இதர இரு மாகாண வங்கிகளான மதராஸ் வங்கி, பம்பாய் வங்கியுடன் இணைக்கப்பட்டு இந்திய இம்பீரியல் வங்கி என்ற புதிய வங்கி தொடங்கப்பட்டது. இந்திய வங்கிகளை கட்டுப்படுத்தி நெறிப்படுத்தும் இந்திய நடுவன் வங்கியான பாரத ரிசர்வ் வங்கி, இந்திய இம்பீரியல் வங்கியை பாரத ஸ்டேட் வங்கி என 1955 ஏப்ரல் 30 அன்று பெயர் மாற்றம் செய்தது.
# கல்கத்தா வங்கி

## வங்கியின் புகழ்பெற்ற வாடிக்கையாளர்கள்

வங்கியின் புகழ்பெற்ற வாடிக்கையாளர்களில் அறிஞரும் அரசியல்வாதியுமான தாதாபாய் நௌரோஜி, விஞ்ஞானி ஜகதீஷ் சந்திர போஸ், இந்தியாவின் முதல் குடியரசுத் தலைவர் இராசேந்திர பிரசாத், நோபல் பரிசு பெற்ற இரவீந்திரநாத் தாகூர் மற்றும் கல்வியாளர் ஈஸ்வர சந்திர வித்யாசாகர் ஆகியோர் அடங்குவர்.
# கல்கத்தா வங்கி

## இதனையும் காண்க

- இந்தியாவில் வங்கித்தொழில்
# குரோமியம்(III) சல்பைடு

குரோமியம்(III) சல்பைடு (Chromium(III) Sulfide) என்பது Cr<sub>2</sub>S<sub>3</sub> என்ற மூலக்கூறு வாய்ப்பாடு கொண்ட ஒரு கனிம வேதியியல் சேர்மமாகும். இது குரோமியத்தின் மூவிணைய திறன் சல்பைடு உப்பு ஆகும்.
# குரோமியம்(III) சல்பைடு

## தயாரிப்பு

குரோமியம்(III) ஆக்சைடுடன் ஐதரசன் புளோரைடு வினைபுரிவதால் குரோமியம்(III) சல்பைடு உண்டாகிறது.
# குரோமியம்(III) சல்பைடு

## பண்புகள்

குரோமியம்(III) சல்பைடு பழுப்பும் கருப்பும் கலந்த நிறத்தில் தூளாகக் காணப்படுகிறது. தண்ணீரில் கரையாத இச்சேர்மம் 1350 <sup>0</sup> செல்சியசு வெப்பநிலையில் உருகுகிறது. குறைவான நிலைப்புத்தன்மை கொண்ட இச்சேர்மம் தேவையான அளவுக்குச் சூடாக்கும் போது காற்று அல்லது ஆக்சிசனால் ஆக்சிசனேற்றப்படுகிறது.
# குரோமியம்(III) சல்பைடு

## பாதுகாப்பு

மனிதர்களிடம் புற்றுநோய் ஊக்கியாக குரோமியம்(VI) இருக்கிறது என்பது உறுதியாக நிருபிக்கப்பட்டுள்ளது. மற்ற குரோமியம் உப்புகளுடன் ஒப்பிடுகையில் குரோமியம்(III) சல்பைடு தண்ணீரில் குறைந்த அளவில் கரையும் என்பதால் குறைவான நச்சுத்தன்மை கொண்டதாக விளங்குகிறது. குரோமியம்(III) குரோமியம்(IV) உப்புகளாக ஆக்சிசனேற்றம் அடையும்போது அதிகமான நச்சுத்தன்மையும் புற்று நோயாக்கும் தன்மையும் உண்டாகிறது. எனவே குரோமியத்தைப் பகுதிப் பொருளாகக் கொண்டுள்ள சேர்மங்களைக் கையாளும் போது உரிய பாதுகாப்பு நடவடிக்கைகள் மேற்கொண்டு உடலுக்குள் செல்வதைத் தவிர்க்க வேண்டும்.
# குரோமியம்(III) சல்பேட்டு

**குரோமியம்(III) சல்பேட்டு** *(Chromium(III) sulfate)* என்பது Cr<sub>2</sub>(SO<sub>4</sub>)<sub>3</sub> • 12(H<sub>2</sub>O). என்ற மூலக்கூறு வாய்ப்பாடு கொண்ட ஒரு கனிம வேதியியல் சேர்மமாகும்.[Cr(H<sub>2</sub>O)<sub>6</sub>]<sup>3+</sup>, என்ற பொது வாய்ப்பாடுடன் கூடிய உலோக நீரயனி சிக்கல்சேர்மங்களின் நீரேற்ற சல்பேட்டு உப்புகளாக இவை உள்ளன. இவ்வுப்பின் கருஞ்சிவப்பு நிறத்துக்கு இதுவே காரணமாகும். தோல் பதனிடுதல் தொழிலில் இவ்வுப்பு பெருமளவில் பயன்படுத்தப்பட்டு சுற்றுச் சூழல் பாதிப்பிலும் பங்கு வகிக்கிறது.
# குரோமியம்(III) சல்பேட்டு

## பண்புகள்

குரோமியம்(III) சல்பேட்டை சூடாக்குவதால் இது பகுதியாக நீர்நீக்கம் செய்யப்பட்டு நீரேற்ற பச்சை நிற உப்பைத் (CAS#15244-38-9) தருகிறது. இதன் பயனாக நீரிலி வடிவ (CAS#10101-53-8) உப்பும் உருவாகிறது.
# குரோமியம்(III) சல்பேட்டு

## தயாரிப்பு

குரோமேட்டு உப்புகளை கந்தக ஈராக்சைடுடன் சேர்த்து ஒடுக்க வினைக்கு உட்படுத்துவதன் மூலம் அடிப்படையான குரோமியம் சல்பேட்டு உப்புகள் உற்பத்தி செய்யப்படுகின்றன. நீர்த்த நிலை உப்புகள் குரோமியம்(III) ஆக்சைடுடன் கந்தக அமிலம் சேர்த்தும் தயாரிக்கப்படுகின்றன.  
:Cr<sub>2</sub>O<sub>3</sub> + 3 H<sub>2</sub>SO<sub>4</sub> → Cr<sub>2</sub>(SO<sub>4</sub>)<sub>3</sub> + 3 H<sub>2</sub>O
# ஏற்காடு தாவரவியல் பூங்கா

**ஏற்காடு தாவரவியல் பூங்கா** என்பது தமிழ்நாட்டின் சேலம் மாவட்டம் ஏற்காடு மலையில் உள்ள ஒரு தாவரவியல் பூங்கா ஆகும்.
# ஏற்காடு தாவரவியல் பூங்கா

## பூங்கா விவரம்

இந்தப் பூங்கா பத்து ஏக்கர் பரப்பளவு கொண்டது. இதில் 1100 வகையான தாவரங்கள் உள்ளன. இதில் 60 தாவரங்கள் உலகில் அழியும் தருவாயில் உள்ள அரிய தாவரங்கள் ஆகும். 180 ஆர்கிட் தொற்றுத் தாவரவகைகள் உள்ளன. வேறெங்கும் காண இயலாத இந்த தாவரங்களை தாவரவியல் பயிலும் மாணவர்களும், ஆராய்ச்சி மாணவர்களும், மருந்தியல் கல்லூரி, சித்தமருத்துவ கல்லூரி, வனவியல் கல்லூரி மாணவர்கள் வந்து பார்த்து செல்கின்றனர்.
# 1723

**1723** (MDCCXXIII) ஒரு வெள்ளிக்கிழமையில் துவங்கிய ஒரு கிரிகோரியன் சாதாரண (நெட்டாண்டு அல்ல) ஆண்டு ஆகும். 11 நாட்கள் பின்தங்கிய பழைய ஜூலியன் நாட்காட்டியில் இது செவ்வாய்க்கிழமையில் ஆரம்பமானது.
# 1723

## நிகழ்வுகள்

- சூலை - மத்தியூச்கின் தலைமையில் உருசிய இராணுவம் பக்கூ நகரைக் கைப்பற்றியது.
- ஆகத்து - சென் பீட்டர்ஸ்பேர்க் நகருக்கு வெளியே பெத்தர்கோர்ஃப் அரண்மனை அமைக்கப்பட்டது.
- செப்டம்பர் 1 - சென். பீட்டர்ஸ்பேர்க் உடன்படிக்கை எழுதப்பட்டது.
# 1723

## பிறப்புகள்

- சனவரி 5 - நிக்கோல்-ரெயின் லெப்பாட், பிரான்சிய வானியலாளர், கணிதவியலாளர் (இ. 1788)
- பெப்ரவரி 17 - டோபியாஸ் மேயர், செருமானிய வானியலாளர் (இ. 1761)
- ஏப்ரல் 23 - பிலிப்பு தெ மெல்லோ, இலங்கைத் தமிழறிஞர் (இ. 1790)
- சூன் 5 - ஆடம் சிமித், இசுக்கொட்டிய பொருளாதார நிபுணர், மெய்யியலாளர் (இ. 1790)
# 1723

## இறப்புகள்

- பெப்ரவரி 25 - கிறிஸ்டோபர் ரென், ஆங்கிலேய வானியலாளர், கணிதவியலாளர் (பி. 1632)
- ஆகத்து 26 - ஆன்டன் வான் லீவன்ஹூக், டச்சு அறிவியலாளர் (பி. 1632)
# குரோமியம்(III) அயோடைடு

**குரோமியம்(III) அயோடைடு** *(Chromium(III) iodide)* என்பது CrI<sup>3</sup> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். இது குரோமியம் மூவயோடைடு என்றும் அழைக்கப்படுகிறது. கருப்பு நிறத்தில் காணப்படும் இச்சேர்மம் மற்ற குரோமியம் சேர்மங்களைத் தயாரிக்கப் பயன்படுகிறது.  
குரோமியம்(III) குளோரைடுடன் சமவடிவ மூலக அமைப்பைக் கொண்டுள்ள இச்சேர்மம் இரட்டையடுக்கு அணிக்கோவையுடன் கனசதுர வடிவ பொதிவமைப்பு அலகு அறை கொண்டதொரு படிகமாகும். இவ்வமைப்பில் குரோமியம் எண்முக ஒருங்கிணைப்பு வடிவத்தை வெளிப்படுத்துகிறது
.
# குரோமியம்(III) அயோடைடு

## தயாரிப்பு மற்றும் பண்புகள்

குரோமியம் உலோகத்துடன் அதிகப்படியான அயோடினை 500 0 செல்சியசு வெப்பநிலையில் நேரடியாக வினைப்படுத்தி குரோமியம்(III) அயோடைடு தயாரிக்கப்படுகிறது.  
:2 Cr + 3 I<sub>2</sub> → 2 CrI<sub>3</sub>  
மீத்தூய மாதிரி குரோமியம்(III) அயோடைடு தயாரிக்க வேண்டுமெனில் மேற்கண்ட முறையில் தயாரிக்கப்பட்ட குரோமியம்(III) அயோடைடு 700 T0 செல்சியசு வெப்பநிலை அளவுக்கு சூடுபடுத்தி முதலில் குரோமியம்(II) அயோடைடாகச் சிதைவடையச் செய்யப்படுகிறது. பின்னர் இது மீண்டும் அயோடினேற்றம் செய்யப்பட்டு குரோமியம்(III) அயோடைடு தயாரிக்கப்படுகிறது.  
குரோமியம்(III) அயோடைடு அறை வெப்பநிலையில் உள்ள காற்று அல்லது ஆக்சிசனுடன் தொடர்பு கொள்ள நேர்ந்தாலும் நிலைப்புத் தன்மையுடன் காணப்படுகிறது. ஆனால், 200 0 செல்சியசு வெப்பநிலையில் இது ஆக்சிசனுடன் வினைபுரிந்து அயோடினை வெளியேற்றுகிறது. CrCl3 போலவே குரோமியம்(III) அயோடைடும் தண்ணீரில் குறைந்த அளவிலேயே கரைகிறது என்பதால் இயக்கவியலில் மந்தத்தன்மையுடன் காணப்படுகிறது. சிறிதளவு குரோமசயோடைடு சேர்ப்பதால் கரைசல் செயல்முறையில் வேகம் சற்று அதிகரிக்கிறது.
# செட்டிநாடு வங்கி

**செட்டிநாடு வங்கி** இந்தியாவில் செயல்பட்டுவந்த ஒரு வணிக வங்கியாகும். இது நாட்டுக்கோட்டை நகரத்தார் சமூகத்தினரால் தொடங்கப்பட்ட வங்கிகளில் ஒன்றாகும். 1929ஆம் ஆண்டில் ரங்கூனை தலைமையிடமாகக் கொண்டு, இரண்டு குடும்பத்தினர் இணைந்து இவ்வங்கியை நிறுவினர். இந்திய நிறுமச் சட்டம் 1913ன் படி இந்நிறுவனம், ஒரு தனியார் நிறுவனமாக பதிவு செய்யப்பட்டது. இவ்வங்கியை தொடங்கிய இரு குடும்பத்தினரில் ஒன்றான கானசகதான் குடும்பத்தினர் இதனை நிர்வகித்தனர். இவ்வங்கி, சார்டர்டு வங்கி, இந்திய இம்பீரியல் வங்கி, சிட்டி வங்கி, லாய்ட்சு வங்கி ஆகிய வங்கிகளிடமிருந்து கடனைப் பெற்று தனது வாடிக்கையாளர்களுக்கு தேவையான நிதி வசதிகளை அளித்து வந்தது.
# செட்டிநாடு வங்கி

## இதனையும் காண்க

- இந்தியாவில் வங்கித்தொழில்
# செட்டிநாடு வங்கி

## மேற்கோள்களும் சான்றுகளும்

;மேற்கோள்கள்  
;சான்றுகள்
- Turnell, Sean (2009) *Fiery Dragons: Banks, Moneylenders and Microfinnance in Burma*. (NAIS Press).
- Weerasooria, W. S. 1973. *The Nattukottai Chettiar Merchant Bankers in Ceylon*.(Delhiwala, Sri Lanka: Tisara Prakasakayo).
# முசாபர்பூர் சந்திப்பு தொடருந்து நிலையம்

**முசாபர்பூர் சந்திப்பு**, (MFP), இந்திய இரயில்வே நிலையமாகும். இது பீகாரின் முசாபர்பூர் மாவட்டத்தின் தலைநகரான முசாபர்பூரில் உள்ளது. இது கிழக்கு மத்திய ரயில்வேயின் சோன்பூர் கோட்டத்துக்கு உட்பட்டது. இந்திய அளவில் அதிக மக்கள் வந்து செல்லும் முதல் நூறு தொடர்வண்டி நிலையங்களின் பட்டியலில் இதுவும் இடம்பிடித்தது. இங்கு 150 வண்டிகள் வந்து செல்கின்றன. ஒரு நாளுக்கு ஒரு லட்சத்துக்கும் அதிகமான மக்கள் வந்து செல்கின்றனர்.
# குரோமியம்(III) புரோமைடு

**குரோமியம்(III) புரோமைடு** *(Chromium(III) bromide)* என்பது CrBr<sub>3</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். கருப்பு நிறத்தில் காணப்படும் இச்சேர்மம் செலுத்தப்பட்ட ஒளியில் பச்சை நிறமாகவும் எதிரொளிக்கப்பட்ட ஒளியில் சிவப்பு நிறமாகவும் காணப்படுகிறது. எத்திலீனின் சில்படிமமாதல் வினையின் வினையூக்கிகளுக்கு குரோமியம்(III) புரோமைடு முன்னோடியாக விளங்குகிறது.